# Armjansko

### El Vikipedio

Urbo de Krimeo
Armjansko rus. Армянск ukr. Армянськ krim. Ermeni Bazar
Apartenas al: | Armjanska municipo
Koordinatoj: | 46° 6' 26" N, 33° 41' 36" E Mapo
Averaĝa alto super la marnivelo: | ~5 m
Loĝantaro: | 22 900 (laŭ 2006)
Poŝtkodoj: | 96012 — 96016
Telefonkodo: | +380-6567
Hor-zono: | UTC+2
Antaŭaj nomoj: | Armena Bazaro, Jeni-Bazar
Oficiala paĝaro nekonata
Armjansko Armjansko sur la mapo de Krimeo

Armjansko (rus. Армянск, ukr. Армянськ, krim. Ermeni Bazar) — urbo en la norda parto de Krimeo, situas sur la Perekopa terkolo. La Armjanska urba municipo (montrita flave) krom Armjanskon havas ankoraŭ kelkajn vilaĝojn. Antaŭ la jaro 1921 la urbo oficiale nomiĝis Armena Bazaro. Tra la urbo pasas la nord-krimea kanalo; en la urbo estas fervoja stacidomo.

## [redaktu] Historio

La urbo estis fondita komence de la XVIIIa jarcento fare de armenoj kaj grekoj, kiuj transloĝiĝis el la apuda vilaĝo Perekop. Ekde la jaro 1736 la loĝloko nomiĝis Armena Bazaro. Historie por la urbo gravis la sal-industrio: ĉe la urbo apudas la sal-akva golfo Sivaŝo, de kiu oni jam delonge produktis salon.

En la jaro 1993 la loĝloko ricevis la statuson de urbo. Nuntempe ĝi estas la plej juna urbo de Krimeo.

## [redaktu] Ekonomio

La ĉefa entrepreno de la urbo estas la kemia uzino "Krimea Titano", kiu produktas titan-oksidon (TiO2), sulfuracidon, mineralajn sterkaĵojn. Estas ankoraŭ kelkaj uzinoj: Sivaŝa anilin-farba uzino (kiu estas la plej granda en Ukrainio produktanto de farboj por malpeza industrio), uzino de fer-betonaj konstrukciaĵoj.

## [redaktu] Socia sfero

En la urbo estas kelkaj bazaj lernejoj, muzik-lernejo, teknika lernejo, filio de Ĥersona teknika universitato. Estas unu hospitalo, kultur-centro, 3 bibliotekoj, historia regionstuda muzeo. En la jaro 2006 en la urbo loĝis preskaŭ 23 mil homoj (rusoj - 54%, ukrainoj - 29%, krime-tataroj - 4%, la resto - la reprezentantoj de pli ol 10 nacioj).

## [redaktu] Ligoj

Neoficiala paĝaro de la urbo (ruse)

| La loĝlokoj de la Armjanska municipo
--- | ---
Urboj | Armjansko
Vilaĝoj | Perekop • Suvorovo • Voloŝino

Elŝutita el "http://eo.wikipedia.org../../../a/r/m/Armjansko.html"

Kategorioj: 46° N | 33° E | Urboj de Krimeo | Loĝlokoj de Krimeo | Armjanska municipo (Krimeo)

##### Views

- Artikolo
- Diskuto
- Aktuala versio

##### Serĉu

##### Aliaj lingvoj

- English
- Polski
- Русский
- Українська